A4-0366/97

Πρόταση απόφασης του Συμβουλίου που αφορά κοινή δράση που ενέκρινε το Συμβούλιο για πρόγραμμα κατάρτισης, ανταλλαγών και συνεργασίας στους τομείς του ασύλου, της μετανάστευσης και της διέλευσης των εξωτερικών συνόρων (πρόγραμμα Odysseus) (COM(97)0364 - 9980/97 - C4-0427/97 - 97/0909(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική αναφορά 1α) (νέα)

>Κείμενο μετά την ψηφοφορία στο ΕΚ>

έχοντας υπόψη την παράγραφο 2 του άρθρου Κ.6 της εν λόγω Συνθήκης[semigr ]

(Τροπολογία 2)

Αιτιολογική αναφορά 1β) (νέα)

>Κείμενο μετά την ψηφοφορία στο ΕΚ>

έχοντας υπόψη τη Συνθήκη του Άμστερνταμ(1), η οποία τροποποιεί τη Συνθήκη της Ευρωπαϊκής Ένωσης, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις, και, ειδικότερα, τη τέταρτη παύλα (νέα) του άρθρου Β και τον αναδιατυπωμένο τίτλο VI της ΣΕΕ καθώς και το νέο τίτλο ΙΙΙ Α της Συνθήκης ΕΚ[semigr ]

_______________

(1) CONF/4005/97 LIMITE της 23.9.97

(Τροπολογία 3)

Πριν από την πρώτη αιτιολογική σκέψη, νέα αιτιολογική σκέψη

>Κείμενο μετά την ψηφοφορία στο ΕΚ>

εκτιμώντας ότι η ανάπτυξη ενός χώρου ελευθερίας, ασφάλειας και δικαιοσύνης απαιτεί την σταδιακή καθιέρωση ανάλογων και συντονισμένων διαδικασιών από πλευράς των κρατών μελών στους τομείς του πολιτικού ασύλου, της μετανάστευσης και της διέλευσης των εξωτερικών συνόρων[semigr ] ότι η πρακτική συνεργασία μεταξύ των διοικήσεων των διαφόρων κρατών μελών διαδραματίζει θεμελιώδη ρόλο στην διαδικασία αυτή, όχι μόνον όσον αφορά την εφαρμογή των ισχυόντων κανόνων, αλλά και επειδή αποτελούν έναν αναντικατάστατο ιμάντα μετάδοσης των απαραίτητων μεταρρυθμίσεων[semigr ]

(Τροπολογία 4)

Πριν από την πρώτη αιτιολογική σκέψη, νέα αιτιολογική σκέψη (νέα)

>Κείμενο μετά την ψηφοφορία στο ΕΚ>

υπενθυμίζοντας τις νέες ρυθμίσεις της Συνθήκης του Άμστερνταμ(1), ειδικότερα αυτές που περιλαμβάνονται στην 4η παύλα (νέα) του άρθρου Β και τον αναδιατυπωμένο Τίτλο VI της ΣΕΕ, καθώς και τον νέο Τίτλου ΙΙΙ Α της Συνθήκης ΕΚ, οι οποίες αφορούν το πολιτικό άσυλο, τη μετανάστευση και τη διέλευση των εξωτερικών συνόρων[semigr ] και εκτιμώντας, ειδικότερα, τις προοπτικές που διανοίγονται από τις νέες αυτές ρυθμίσεις για τη συνεργασία μεταξύ των εθνικών διοικήσεων των κρατών μελών, καθώς και μεταξύ αυτών και της Επιτροπής[semigr ]

_____________

(1) CONF/4005/97 LIMITE της 23.9.97.

(Τροπολογία 5)

Πρώτη αιτιολογική σκέψη, δεύτερη παύλα

>Αρχικό κείμενο>

- τους κανόνες που διέπουν τη διέλευση των εξωτερικών συνόρων των κρατών μελών και την άσκηση του ελέγχου της διέλευσης από τα άτομα, συμπεριλαμβανομένων των πλευρών που αφορούν την ασφάλεια των εγγράφων ταυτότητας,

>Κείμενο μετά την ψηφοφορία στο ΕΚ>

- τους κανόνες που διέπουν τη διέλευση των εξωτερικών συνόρων των κρατών μελών και την άσκηση του ελέγχου της διέλευσης από τα άτομα, συμπεριλαμβανομένων των πλευρών που αφορούν την αποτελεσματικότητα των ελέγχων αυτών και την ασφάλεια των εγγράφων ταυτότητας,

(Τροπολογία 6)

Δεύτερη αιτιολογική σκέψη

>Αρχικό κείμενο>

- η θέση σε εφαρμογή πλαισίου για τις ενέργειες κατάρτισης, ενημέρωσης, μελετών και ανταλλαγών πρόκειται να βελτιώσει την αποτελεσματικότητα της συνεργασίας μεταξύ των διοικήσεων των κρατών μελών στους προαναφερθέντες τομείς,

>Κείμενο μετά την ψηφοφορία στο ΕΚ>

- η θέση σε εφαρμογή πλαισίου για τις ενέργειες κατάρτισης, ενημέρωσης, μελετών και ανταλλαγών πρόκειται να ενθαρρύνει τη συνεργασία μεταξύ των διοικήσεων των κρατών μελών στους προαναφερθέντες τομείς και να τους προσδώσει ταυτόχρονα μεγαλύτερη αποτελεσματικότητα,

(Τροπολογία 7)

Τρίτη αιτιολογική σκέψη

>Αρχικό κείμενο>

ότι η ενσωμάτωση του προγράμματος Sherlock στο πρόγραμμα Odysseus θα επιτρέψει - χωρίς να θιγεί η αποτελεσματικότητα του προγράμματος Sherlock - να εξασφαλισθεί μεγαλύτερη συνοχή στη συνεργασία στους σχετικούς τομείς, πραγματοποιώντας ταυτόχρονα οικονομίες κλίμακας στη διεξαγωγή των δύο προγραμμάτων,

>Κείμενο μετά την ψηφοφορία στο ΕΚ>

ότι η ενσωμάτωση του προγράμματος Sherlock στο πρόγραμμα Odysseus θα επιτρέψει - χωρίς να θιγεί η αποτελεσματικότητα του προγράμματος Sherlock - να εξασφαλισθεί μεγαλύτερη συνοχή στη συνεργασία στους σχετικούς τομείς, πραγματοποιώντας ταυτόχρονα οικονομίες κλίμακας στη διεξαγωγή των δύο προγραμμάτων, και ότι το εν λόγω πρόγραμμα αποβλέπει στην αύξηση της αποδοχής των κοινών ρυθμίσεων της Ευρωπαϊκής Ένωσης στους τομείς του ασύλου, της μετανάστευσης και της διέλευσης των εξωτερικών συνόρων εκ μέρους των υπαλλήλων που είναι επιφορτισμένοι με την εκτέλεση των εν λόγω διατάξεων.

(Τροπολογία 8)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

εκτιμώντας τη συμφωνία που συνάφθηκε μεταξύ του Κοινοβουλίου και της Επιτροπής όσον αφορά την επιτροπολογία που αναφέρεται στο ψήφισμα του Ευρωπαϊκού Κοινοβουλίου της 24ης Οκτωβρίου 1996 σχετικά με το σχέδιο γενικού προϋπολογισμού των Ευρωπαϊκών Κοινοτήτων για το οικονομικό έτος 1997 - Τμήμα ΙΙΙ - Επιτροπή(1), ειδικότερα την υποχρεώση της Επιτροπής να ενημέρωνει πλήρως το Κοινοβούλιο όσον αφορά τις αποφάσεις που λαμβάνονται από την Επιτροπή που προβλέπεται στο άρθρο 15 και να απαιτεί από το σύνολο των μελών των επιτροπών δήλωση ότι η συμμετοχή τους στις επιτροπές δεν είναι ασυμβίβαστη με τα προσωπικά τους συμφέροντα[semigr ]

______________

(1) ΕΕ C 347 της 18.11.1996, σελ. 125

(Τροπολογία 9)

Άρθρο 1, παράγραφος 2, παύλα 1α (νέα)

>Κείμενο μετά την ψηφοφορία στο ΕΚ>

- τις σχετικές διατάξεις της Συνθήκης του Άμστερνταμ,

(Τροπολογία 34)

Άρθρο 1, παράγραφος 2, εδάφιο 1α (νέο)

>Κείμενο μετά την ψηφοφορία στο ΕΚ>

πρέπει να λαμβάνεται μέριμνα ούτως ώστε τα αποτελέσματα ενός τρέχοντος ετησίου προγράμματος να ενσωματώνονται στο αμέσως επόμενο ετήσιο πρόγραμμα με στόχο την επίτευξη συνεχών βελτιώσεων.

(Τροπολογία 10)

Άρθρο 1, παράγραφος 3

>Αρχικό κείμενο>

3. Υπό την επιφύλαξη των κοινοτικών αρμοδιοτήτων, ο γενικός στόχος του προγράμματος Odysseus είναι, χάρις στον πολυετή προγραμματισμό του, να διευρύνει την υφιστάμενη συνεργασία σχετικά με το άσυλο, την μετανάστευση, τη διέλευση των εξωτερικών συνόρων και την ασφάλεια των εγγράφων ταυτότητας καθώς και τη συνεργασία με τα κράτη μέλη για την προσχώρηση στους τομείς αυτούς.

>Κείμενο μετά την ψηφοφορία στο ΕΚ>

3. Υπό την επιφύλαξη των κοινοτικών αρμοδιοτήτων, ο γενικός στόχος του προγράμματος Odysseus είναι, χάρις στον πολυετή προγραμματισμό του, να διευρύνει και να ενισχύσει την υφιστάμενη συνεργασία σχετικά με το άσυλο, την μετανάστευση, τη διέλευση των εξωτερικών συνόρων και την ασφάλεια των εγγράφων ταυτότητας καθώς και τη συνεργασία με τα κράτη μέλη για την προσχώρηση στους τομείς αυτούς.

(Τροπολογία 11)

Άρθρο 2, παράγραφος 1, δεύτερη παύλα

>Αρχικό κείμενο>

- ενέργειες ανταλλαγής: διαμονή υπαλλήλων σε άλλο κράτος μέλος από το δικό τους για να συγκρίνουν την πρακτική τους με την πρακτική των συναδέλφων τους,

>Κείμενο μετά την ψηφοφορία στο ΕΚ>

- ενέργειες ανταλλαγής: διαμονή υπαλλήλων σε άλλο κράτος μέλος από το δικό τους για να συγκρίνουν την πρακτική τους με την πρακτική των συναδέλφων τους λαμβανομένων υπόψη των αντίστοιχων διατάξεων για την προστασία των δεδομένων,

(Τροπολογία 12)

Άρθρο 2, παράγραφος 2α (νέα)

>Κείμενο μετά την ψηφοφορία στο ΕΚ>

2α. Οι δράσεις αυτές πραγματοποιούνται συμπληρωματικά και σε συνοντισμό με τις λοιπές δράσεις κατάρτισης που χρηματοδοτούνται βάσει του πρώτου πυλώνα[semigr ]

(Τροπολογία 13)

Άρθρο 3, δεύτερη παύλα

>Αρχικό κείμενο>

- ειδίκευση και ιδίως τις πρακτικές ασκήσεις ειδίκευσης για τους αρμόδιους λήψης αποφάσεων καθώς και τους υπεύθυνους για την κατάρτιση.

>Κείμενο μετά την ψηφοφορία στο ΕΚ>

- ειδίκευση και ιδίως τις πρακτικές ασκήσεις ειδίκευσης για τους αρμόδιους λήψης αποφάσεων ή τα άτομα που προετοιμάζουν τις διοικητικές αποφάσεις, καθώς και τους υπεύθυνους για την κατάρτιση.

(Τροπολογία 14)

Άρθρο 4

>Αρχικό κείμενο>

Στον τομέα των ανταλλαγών, το πρόγραμμα Odysseus δίνει έμφαση στις βραχείες παραμονές στις διοικήσεις των αρμόδιων κρατών μελών στους τομείς που υπάγονται στο παρόν πρόγραμμα.

>Κείμενο μετά την ψηφοφορία στο ΕΚ>

Στον τομέα των ανταλλαγών, το πρόγραμμα Odysseus δίνει έμφαση στις βραχείες παραμονές στις διοικήσεις των αρμόδιων κρατών μελών στους τομείς που υπάγονται στο παρόν πρόγραμμα, συνοδευόμενες ή ακολουθούμενες ενδεχομένως, και τούτο για λόγους συμπληρωματικότητας, από ανταλλαγές ανωνύμων φακέλων ή άλλων εγγράφων ο χειρισμός των οποίων μπορεί να προσλάβει παραδειγματικό χαρακτήρα.

Τα κράτη μέλη για τα οποία προορίζεται το πρόγραμμα αναλαμβάνουν το 40% του κόστους της δράσης.

(Τροπολογία 15)

Άρθρο 5, παράγραφος 2

>Αρχικό κείμενο>

2. Η βελτίωση της κυκλοφορίας των πληροφοριών στους τομείς που υπάγονται στο παρόν πρόγραμμα θα μπορέσει επίσης να αποτελέσει το αντικείμενο μελέτης και έρευνας.

>Κείμενο μετά την ψηφοφορία στο ΕΚ>

2. Θα μπορούν επίσης να αποτελέσουν αντικείμενο μελέτης και έρευνας:

>Κείμενο μετά την ψηφοφορία στο ΕΚ>

α) η βελτίωση της διάδοσης της κυκλοφορίας των πληροφοριών στους τομείς που υπάγονται στο παρόν πρόγραμμα, τόσο σε επίπεδο υπαλλήλων υπευθύνων για τους ισχύοντες κανόνες και τις πλέον κατάλληλες διαδικασίες, όσο και σε επίπεδο ενδιαφερομένων, ιδίως ως προς το περιεχόμενο των δικαιωμάτων τους και των διαδικασιών[semigr ]

>Κείμενο μετά την ψηφοφορία στο ΕΚ>

β) η εμπεριστατωμένη αξιολόγηση των ισχυόντων εθνικών και κοινοτικών διατάξεων ή κανόνων της Ένωσης, καθώς και ενδεχομένως, η εκπόνηση νέων νομοθετικών προτάσεων ευθυγραμμισμένων με εκείνες που τελούν υπό συζήτηση, μεταξύ άλλων αναφορικά με το άρθρο 1 παρ. 2, τρίτη παύλα.

(Τροπολογία 16)

Άρθρο 6, παράγραφος 1, δεύτερη παύλα

>Αρχικό κείμενο>

- στενή συνεργασία μεταξύ των διοικήσεων και των οργανισμών των αρμόδιων κρατών μελών στον τομέα αυτό.

>Κείμενο μετά την ψηφοφορία στο ΕΚ>

- στενή συνεργασία μεταξύ των διοικήσεων και των οργανισμών των αρμόδιων κρατών μελών στον τομέα αυτό, με ιδιαίτερη αναφορά στο τμήμα των διαδικασιών που άπτεται των δικαιωμάτων των αιτούντων.

(Τροπολογία 17)

Άρθρο 6, παράγραφος 3, τρίτη παύλα

>Αρχικό κείμενο>

- τις συνθήκες υποδοχής των αιτούντων ασύλου, καθώς και τα δικαιώματα και τις υποχρεώσεις τους,

>Κείμενο μετά την ψηφοφορία στο ΕΚ>

- τις συνθήκες υποδοχής των αιτούντων ασύλου, καθώς και τα δικαιώματα και τις υποχρεώσεις τους, αποδίδοντας ιδιαίτερη σημασία στις συνθήκες άσκησης του δικαιώματός τους στην ενημέρωση και την πρόσβαση στα έγγραφα,

(Τροπολογία 18)

Άρθρο 6, παράγραφος 3, πέμπτη παύλα

>Αρχικό κείμενο>

- τη συνεργασία μεταξύ των διαφόρων οργάνων που παρεμβαίνουν στο θέμα αυτό (οργανισμοί επιφορτισμένοι με την εξέταση των αιτήσεων παροχής ασύλου, κοινωνικές υπηρεσίες, αρχές που εξασφαλίζουν τον έλεγχο στα σύνορα κ.λπ. καθώς και το ρόλο της UNHCR και των ΜΚΟ,

>Κείμενο μετά την ψηφοφορία στο ΕΚ>

- τη συνεργασία μεταξύ των διαφόρων οργάνων που παρεμβαίνουν στο θέμα αυτό (οργανισμοί επιφορτισμένοι με την εξέταση των αιτήσεων παροχής ασύλου, κοινωνικές υπηρεσίες, αρχές που εξασφαλίζουν τον έλεγχο στα σύνορα κ.λπ. καθώς και το ρόλο της UNHCR και άλλων διεθνών οργανισμών, όπως ο Ερυθρός Σταυρός, και των ΜΚΟ,

(Τροπολογία 19)

Άρθρο 7, πρώτη παύλα

>Αρχικό κείμενο>

- την αποδοχή υπηκόων τρίτων χωρών και ιδίως τους όρους εισόδου, τους όρους κυκλοφορίας στο εσωτερικό της Ένωσης, τους κανόνες που ισχύουν για τη διαμονή, την οικογενειακή ανασυγκρότηση και την πρόσβαση στην απασχόληση, την ανεξάρτητη μισθωτή δραστηριότητα καθώς και τις μη μισθωτές δραστηριότητες,

>Κείμενο μετά την ψηφοφορία στο ΕΚ>

- την αποδοχή υπηκόων τρίτων χωρών και ιδίως τους όρους εισόδου, τους όρους κυκλοφορίας στο εσωτερικό της Ένωσης, τους κανόνες που ισχύουν για τη διαμονή, την οικογενειακή ανασυγκρότηση, την πρόσβαση στην απασχόληση και την αυτόνομη μισθωτή δραστηριότητα καθώς και τις άμισθες δραστηριότητες και την πρόσβαση στην ενημέρωση όσον αφορά τους όρους αυτούς και τους κανόνες,

(Τροπολογία 20)

Άρθρο 7, δεύτερη παύλα

>Αρχικό κείμενο>

- την καταπολέμηση της παράνομης μετανάστευσης και ιδίως την καταπολέμηση της παράνομης εισόδου, διαμονής και απασχόλησης και της διοργάνωσης της απέλασης και του επαναπατρισμού των παρανόμων μεταναστών.

>Κείμενο μετά την ψηφοφορία στο ΕΚ>

- την καταπολέμηση της παράνομης μετανάστευσης και ιδίως την καταπολέμηση της παράνομης εισόδου, διαμονής και απασχόλησης, την καταπολέμηση της εκμετάλλευσης των προσφύγων και της διοργάνωσης της απέλασης και του επαναπατρισμού των παρανόμων μεταναστών σύμφωνα με τις διεθνείς και ευρωπαϊκές προδιαγραφές σχετικά με τα δικαιώματα του ανθρώπου.

(Τροπολογία 21)

Άρθρο 7, παύλα 2α (νέα)

>Κείμενο μετά την ψηφοφορία στο ΕΚ>

- την καταπολέμηση του οργανωμένου εγκλήματος της διακίνησης παράνομων μεταναστών.

(Τροπολογία 22)

Άρθρο 8

>Αρχικό κείμενο>

Μπορούν να ληφθούν υπόψη ως ενέργειες στον τομέα του ελέγχου της διέλευσης των εξωτερικών συνόρων τα σχέδια που αφορούν τη διοργάνωση των πρακτικών λεπτομερειών του ελέγχου αυτού, συμπεριλαμβανομένων των πλευρών που αφορούν την ασφάλεια των εγγράφων ταυτότητας. Θα δοθεί μεταξύ άλλων προτεραιότητα στη μέθοδο που επιτρέπει την αντιμετώπιση αυτών των πρακτικών λεπτομερειών θεματικά (ιδίως ανά είδος συνόρου) ή γεωγραφικά.

>Κείμενο μετά την ψηφοφορία στο ΕΚ>

Μπορούν να ληφθούν υπόψη ως ενέργειες στον τομέα του ελέγχου της διέλευσης των εξωτερικών συνόρων τα σχέδια που αφορούν τη διοργάνωση των πρακτικών λεπτομερειών του ελέγχου αυτού, συμπεριλαμβανομένων των πλευρών που αφορούν την ασφάλεια και την εγκυρότητα των εγγράφων ταυτότητας και τον καθορισμό των χώρων όπου πραγματοποιούνται οι έλεγχοι. Θα δοθεί μεταξύ άλλων προτεραιότητα στη μέθοδο που επιτρέπει την αντιμετώπιση αυτών των πρακτικών λεπτομερειών θεματικά (ιδίως ανά είδος συνόρου) ή γεωγραφικά.

(Τροπολογία 23)

Άρθρο 9, δεύτερο εδάφιο

>Αρχικό κείμενο>

Οι ενέργειες θα αποβλέπουν στη βελτίωση της γνώσης της Ένωσης για να βοηθηθούν κατ´ αυτόν τον τρόπο τα υποψήφια κράτη να εκπονήσουν τα απαραίτητα μέτρα για την εφαρμογή των προτύπων της Ένωσης.

>Κείμενο μετά την ψηφοφορία στο ΕΚ>

Οι ενέργειες θα αποβλέπουν στη βελτίωση της γνώσης των θεσμικών, νομικών και διοικητικών συστημάτων των κρατών μελών της Ένωσης και του κοινοτικού κεκτημένου, για να βοηθηθούν κατ´ αυτόν τον τρόπο τα υποψήφια κράτη να εκπονήσουν τα απαραίτητα μέτρα προκειμένου οι υπηρεσίες τους να δύνανται να λειτουργούν στο πλαίσιο των προτύπων και προδιαγραφών της Ένωσης.

(Τροπολογία 24)

Άρθρο 10, τίτλος και πρώτο εδάφιο

>Αρχικό κείμενο>

Κριτήρια χρηματοδότησης

>Κείμενο μετά την ψηφοφορία στο ΕΚ>

Κριτήρια συγχρηματοδότησης

>Αρχικό κείμενο>

Τα σχέδια που υποβάλλονται για κοινοτική χρηματοδότηση πρέπει να παρουσιάζουν ενδιαφέρον για την Ευρωπαϊκή Ένωση και να περιλαμβάνουν τουλάχιστον τρία κράτη μέλη.

>Κείμενο μετά την ψηφοφορία στο ΕΚ>

Τα σχέδια που υποβάλλονται για κοινοτική συγχρηματοδότηση πρέπει να παρουσιάζουν ενδιαφέρον επίκαιρο ή μελλοντικό για την Ευρωπαϊκή Ένωση και να περιλαμβάνουν τουλάχιστον τρία κράτη μέλη.

(Τροπολογία 26)

Άρθρο 11

>Αρχικό κείμενο>

Οι αποφάσεις χρηματοδότησης καθώς και οι προκύπτουσες από αυτές συμβάσεις προβλέπουν μεταξύ άλλων παρακολούθηση και δημοσιονομικό έλεγχο της Επιτροπής και ελέγχους του Ελεγκτικού Συνεδρίου.

>Κείμενο μετά την ψηφοφορία στο ΕΚ>

Οι αποφάσεις συγχρηματοδότησης καθώς και οι προκύπτουσες από αυτές συμβάσεις προβλέπουν μεταξύ άλλων παρακολούθηση και δημοσιονομικό έλεγχο της Επιτροπής και ελέγχους του Ελεγκτικού Συνεδρίου των οποίων τα αποτελέσματα διαβιβάζονται στην αρμόδια επί του προϋπολογισμού αρχή.

(Τροπολογία 27)

Άρθρο 12, τίτλος και παράγραφος 1

>Αρχικό κείμενο>

Επίπεδο κοινοτικής χρηματοδότησης

>Κείμενο μετά την ψηφοφορία στο ΕΚ>

Επίπεδο κοινοτικής συγχρηματοδότησης

>Αρχικό κείμενο>

1. Είναι επιλέξιμες όλες οι δαπάνες που είναι άμεσα καταλογιστέες στην εφαρμογή της δράσης και οι οποίες έχουν αναληφθεί για συκγκεριμένο χρονικό διάστημα καθορισμένο με σύμβαση.

>Κείμενο μετά την ψηφοφορία στο ΕΚ>

1. Είναι επιλέξιμες όλες οι δαπάνες που είναι άμεσα καταλογιστέες στην εφαρμογή της δράσης και οι οποίες έχουν αναληφθεί για συγκεριμένο χρονικό διάστημα καθορισμένο με σύμβαση, στο μέτρο των επιτρεπομένων πιστώσεων από την ετήσια διαδικασία του προϋπολογισμού.

(Τροπολογία 28)

Άρθρο 14, παράγραφος 2, πρώτο εδάφιο

>Αρχικό κείμενο>

2. Η Επιτροπή προετοιμάζει ετήσιο σχέδιο προγράμματος που περιλαμβάνει κατανομή των διαθέσιμων πιστώσεων και βασίζεται στις θεματικές προτεραιότητες που αντιστοιχούν στη διάρθρωση, στους τομείς δράσης και τους στόχους του προγράμματος. Το ετήσιο πρόγραμμα καλύπτει τους τρεις τομείς που αναφέρονται στα άρθρα 6, 7 και 8 αλλά μπορεί να δοθεί έμφαση σε έναν από αυτούς μόνον ένα το απαιτήσουν οι εθνικές διοικήσεις.

>Κείμενο μετά την ψηφοφορία στο ΕΚ>

2. Η Επιτροπή προετοιμάζει ετήσιο σχέδιο προγράμματος που περιλαμβάνει κατανομή των διαθέσιμων πιστώσεων στο πλαίσιο της ετήσιας διαδικασίας του προϋπολογισμού, και βασίζεται στις θεματικές προτεραιότητες που αντιστοιχούν στη διάρθρωση, στους τομείς δράσης και τους στόχους του προγράμματος. Το ετήσιο πρόγραμμα καλύπτει τους τρεις τομείς που αναφέρονται στα άρθρα 6, 7 και 8 αλλά μπορεί να δοθεί έμφαση σε έναν από αυτούς μόνον ένα το απαιτήσουν οι εθνικές διοικήσεις.

Το πρόγραμμα αυτό διαβιβάζεται στην αρμόδια επί του προϋπολογισμού αρχή η οποία αποφασίζει όσον αφορά την ετήσια συγχρηματοδότησή του στο πλαίσιο της ετήσιας διαδικασίας.

(Τροπολογία 29)

Άρθρο 15, παράγραφος 2α (νέα)

>Κείμενο μετά την ψηφοφορία στο ΕΚ>

2α. Αφού το πρόγραμμα συμφωνηθεί διαβιβάζεται στο Ευρωπαϊκό Κοινοβούλιο για ενημέρωση[semigr ] η Επιτροπή ενημερώνει την επιτροπή όσον αφορά τη γνωμοδότηση του Ευρωπαϊκού Κοινοβουλίου.

(Τροπολογία 30)

Άρθρο 16, παράγραφος 1

>Αρχικό κείμενο>

1. Τα σχέδια για τα οποία ζητείται χρηματοδότηση υποβάλλονται στην Επιτροπή προς εξέταση πριν την 31η Μαρτίου του δημοσιονομικού έτους στο οποίο πρέπει να καταχωρηθούν.

>Κείμενο μετά την ψηφοφορία στο ΕΚ>

1. Τα σχέδια που προέρχονται από δημόσιες αρχές, από την Ύπατη Αρμοστεία των Ηνωμένων Εθνών ή από άλλους σημαντικούς διεθνείς οργανισμούς στους οποίους είναι μέλος η Ευρωπαϊκή Ένωση, ή από μη κυβερνητικές οργανώσεις, και για τα οποία ζητείται συγχρηματοδότηση, υποβάλλονται στην Επιτροπή προς εξέταση πριν την 31η Μαρτίου του δημοσιονομικού έτους στο οποίο πρέπει να καταχωρηθούν.

(Τροπολογία 31)

Άρθρο 16, παράγραφοι 2 και 3

>Αρχικό κείμενο>

2. Όσον αφορά τη χρηματοδότηση κάτω των 50 000 ECU, ο εκπρόσωπος της Επιτροπής υποβάλει σχέδιο στην επιτροπή που αναφέρεται στο άρθρο 15, παράγραφος 1. Η Επιτροπή αποφασίζει με πλειοψηφία που προβλέπεται στο άρθρο Κ.4., παράγραφος 3, δεύτερο εδάφιο της Συνθήκης και εκφέρει τη γνώμη της γα το σχέδιο αυτό εντός προθεσμίας που μπορεί να ορίσει ο πρόεδρος ανάλογα με το πόσο επείγον είναι. Η γνωμοδότηση εγγράφεται στα πρακτικά. Εξάλλου κάθε κράτος μέλος έχει το δικαίωμα να ζητήσει να εγγραφεί στα πρακτικά η θέση του. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

2. Όσον αφορά τη χρηματοδότηση κάτω των 200 000 ECU, ο εκπρόσωπος της Επιτροπής υποβάλει σχέδιο στην επιτροπή που αναφέρεται στο άρθρο 15, παράγραφος 1. Η Επιτροπή αποφασίζει με πλειοψηφία που προβλέπεται στο άρθρο Κ.4., παράγραφος 3, δεύτερο εδάφιο της Συνθήκης και εκφέρει τη γνώμη της γα το σχέδιο αυτό εντός προθεσμίας που μπορεί να ορίσει ο πρόεδρος ανάλογα με το πόσο επείγον είναι. Η γνωμοδότηση εγγράφεται στα πρακτικά. Εξάλλου κάθε κράτος μέλος έχει το δικαίωμα να ζητήσει να εγγραφεί στα πρακτικά η θέση του. Ο πρόεδρος δεν λαμβάνει μέρος στην ψηφοφορία.

>Αρχικό κείμενο>

Η Επιτροπή λαμβάνει σε μεγάλο βαθμό υπόψη της την γνώμη που εκφέρει η Επιτροπή. Την ενημερώνει για τον τρόπο με τον οποίο έλαβε υπόψη της τη γνώμη αυτή.

>Κείμενο μετά την ψηφοφορία στο ΕΚ>

Η Επιτροπή λαμβάνει σε μεγάλο βαθμό υπόψη της την γνώμη που εκφέρει η Επιτροπή. Την ενημερώνει για τον τρόπο με τον οποίο έλαβε υπόψη της τη γνώμη αυτή.

>Αρχικό κείμενο>

3. Όσον αφορά τις χρηματοδοτήσεις που υπερβαίνουν τις 50 000 ECU η Επιτροπή υποβάλει στην επιτροπή που αναφέρεται στο άρθρο 15 παράγραφος 1 τον κατάλογο των σχεδίων που της υποβλήθηκαν στο πλαίσιο του ετήσιου προγράμματος. Η Επιτροπή αναφέρει τα σχέδια που εγκρίνει και αιτιολογεί την επιλογή της. Η Επιτροπή εκφέρει τη γνώμη της εντός προθεσμίας 2 μηνών για τα διάφορα σχέδια με την πλειοψηφία που προβλέπεται στο άρθρο Κ.4., παράγραφος 3, δεύτερο εδάφιο της Συνθήκης για την Ευρωπαϊκή Ένωση. Ο πρόεδρος δεν λαμβάνει μέρος στην ψηφοφορία. Ελλείψει ευνοϊκής γνώμης εντός της προθεσμίας, η Επιτροπή είτε αποσύρει το(α) εν λόγω σχέδιο(α) ή το(α) υποβάλει, κατόπιν γνωμοδοτήσεως ενδεχομένως της Επιτροπής στο Συμβούλιο που αποφασίζει εντός δύο μηνών με την πλειοψηφία που προβλέπεται στο άρθρο Κ.4., παράγραφος 3, δεύτερο εδάφιο της Συνθήκης.

>Κείμενο μετά την ψηφοφορία στο ΕΚ>

3. Όσον αφορά τις χρηματοδοτήσεις που υπερβαίνουν τις 200 000 ECU η Επιτροπή υποβάλει στην επιτροπή που αναφέρεται στο άρθρο 15 παράγραφος 1 τον κατάλογο των σχεδίων που της υποβλήθηκαν στο πλαίσιο του ετήσιου προγράμματος. Η Επιτροπή αναφέρει τα σχέδια που εγκρίνει και αιτιολογεί την επιλογή της. Η Επιτροπή εκφέρει τη γνώμη της εντός προθεσμίας 2 μηνών για τα διάφορα σχέδια με την πλειοψηφία που προβλέπεται στο άρθρο Κ.4., παράγραφος 3, δεύτερο εδάφιο της Συνθήκης για την Ευρωπαϊκή Ένωση. Ο πρόεδρος δεν λαμβάνει μέρος στην ψηφοφορία. Ελλείψει ευνοϊκής γνώμης εντός της προθεσμίας, η Επιτροπή είτε αποσύρει το(α) εν λόγω σχέδιο(α) ή το(α) υποβάλει, κατόπιν γνωμοδοτήσεως ενδεχομένως της Επιτροπής στο Συμβούλιο που αποφασίζει εντός δύο μηνών με την πλειοψηφία που προβλέπεται στο άρθρο Κ.4., παράγραφος 3, δεύτερο εδάφιο της Συνθήκης.

(Τροπολογία 32)

Άρθρο 17, παράγραφος 1

>Αρχικό κείμενο>

1. Η Επιτροπή έχει επιφορτισθεί να διοργανώσει την αξιολόγηση του προγράμματος από ανεξάρτητους και ουδέτερους ως προς το πρόγραμμα εμπειρογνώμονες.

>Κείμενο μετά την ψηφοφορία στο ΕΚ>

1. Η Επιτροπή έχει επιφορτισθεί να διοργανώσει την αξιολόγηση του προγράμματος από ανεξάρτητους και ουδέτερους ως προς το πρόγραμμα εμπειρογνώμονες, ο τρόπος επιλογής των οποίων θα αναφέρεται στο ετήσιο πρόγραμμα βάσει του άρθρου 15, παράγραφος 2.

(Τροπολογία 33)

Άρθρο 17, παράγραφος 2α (νέα)

>Κείμενο μετά την ψηφοφορία στο ΕΚ>

2α. Κατά την εκπόνηση του σχεδίου προγράμματος για το επόμενο έτος, η Επιτροπή λαμβάνει υπόψη τις παρατηρήσεις που ενδεχομένως διατυπώνει το Ευρωπαϊκό Κοινοβούλιο μετά τη διαβίβαση βάσει της παραγράφου 2.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλιου επί της πρότασης απόφασης του Συμβουλίου σχετικά με κοινή δράση που ενέκρινε το Συμβούλιο για πρόγραμμα κατάρτισης, ανταλλαγών και συνεργασίας στους τομείς του ασύλου, της μετανάστευσης και της διέλευσης των εξωτερικών συνόρων (πρόγραμμα Odysseus) (COM(97)0364 - 9980/97 - C4-0427/97 - 97/0909(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0364) - 97/0909(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο K6, δεύτερο εδάφιο, της Συνθήκης ΕE (9980/97 - C4-0427/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τη γνωμοδότηση της Επιτροπής Προϋπολογισμών καθώς και της Επιτροπής Νομικών Θεμάτων και Δικαιωμάτων των Πολιτών (A4-0366/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε[semigr ]

2. καλεί την Επιτροπή να τροποποιήσει αναλόγως την πρότασή της[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.